שמעיה אביאלי

שמעיה אביאלי (נולד ב-13 באוקטובר 1960) הוא קצין צה"ל במילואים בדרגת תת-אלוף, כיהן כמפקד בסיס פלמחים וכנספח אווירי בארצות הברית. לאחר שחרורו כיהן כראש סיב"ט.

ביוגרפיה
אביאלי נולד וגדל בבאר טוביה. התגייס לצה"ל במאי 1979, התנדב לקורס טיס וסיים את קורס מספר 96 בהצטיינות במגמת מסוקי קרב ב-1981. פיקד על טייסת 160 (מסוקי קוברה במהלך מבצע ענבי זעם. פיקד על טייסת 113, טייסת מסוקי AH-64 אפאצ'י ולאחר מכן יצא ללימודים בארצות הברית. ב-1999 מונה למפקד בסיס עובדה ובשנים 2002 עד 2005 פיקד על בסיס פלמחים. בשנים 2006 עד 2009 שימש נספח חיל האוויר בארצות הברית ובקנדה. בשירות המילואים שימש עד 2020 בתפקידי הדרכה במגמת מסוקים בבית הספר לטיסה.

לאחר שחרורו משירות הקבע, מונה באפריל 2010 לראש האגף לסיוע ביטחוני (סיב"ט) במשרד הביטחון, הוא כיהן בתפקיד עד ספטמבר 2014, אז החליף אותו מישל בן ברוך.

מכהן בחבר הנאמנים של האוניברסיטה העברית בירושלים.

השכלה 
אביאלי בעל תואר ראשון בכלכלה מהפקולטה לחקלאות של האוניברסיטה העברית בירושלים, בעל תואר שני במינהל ציבורי מאוניברסיטת אוברון שבארצות הברית ובוגר הקולג' ללוחמה אווירית של חיל האוויר האמריקאי.

קישורים חיצוניים

שמעיה אביאלי באתר slsct.com

הערות שוליים

תתי-אלופים בחיל האוויר
מפקדי בסיס פלמחים
מפקדי בסיס עובדה
טייסי חיל האוויר הישראלי
ראשי סיב"ט
נספחי חיל האוויר בארצות הברית
בוגרי תיכון אזורי באר טוביה
בוגרי האוניברסיטה העברית בירושלים: הפקולטה לחקלאות
בוגרי אוניברסיטת אובורן
ישראלים שנולדו ב-1960